כמה גבוה תגיע הקפסולה של SpaceX?
580 ק"מ מעל כדור הארץ
בניגוד "לטיסה בשמי הארץ" של ברנסון ולמשימת הסלפי של בזוס, המשימה הפעם שונה. אמנם מדובר ב"תיירות חלל" במובן זה שאזרחים פרטיים, שלא עברו את המיונים וההכנות של נאס"א ושילמו על הטיסה מכיסם – אולם כאן בערך מסתיים הדימיון. בניגוד לטיסות הקודמות שהגיעו פחות או יותר לקו קרמן – קו דמיוני בגובה 100 ק"מ מעל כדור הארץ – שמסמן את הגבול התחתון של החלל – קפסולת הנוסעים של SpaceX תשייט בגובה 580 ק"מ מעל כדור הארץ. מדובר במסלול הגבוה כ-180 ק"מ מהמסלול שבו משייטת תחנת החלל הבינלאומית – והגבוה ביותר אליו הגיעו בני אדם מאז 2009, אז שלחה נאס"א אסטרונאוטים לתקן את טלסקופ החלל האבל. כדי להבין את הפרספקטיבה – כפי שמסביר האסטרופיזיקאי האמריקאי ניל דגראס טייסון, אם נתייחס לכדור הארץ כגלובוס, אז באופן יחסי, תחנת החלל היא בגובה של כ-1 ס"מ מעליו.
קפסולת SpaceX תגיע לגובה של 580 ק"מ מעל כדור הארץ.